Colenso-taximoorde: Veiligheidswag in hof | Maroela Media
Colenso-taximoorde: Veiligheidswag in hof
Forensiese ondersoekers op die toneel. Foto: ANA.
Die veiligheidswag wat glo aan die koelbloedige Colenso-taximoorde verbind word, is Maandag op R1 000 borgtog vrygelaat.
Die staat het nie die verdediging se aansoek om borgtog teengestaan nie en die 35-jarige man, wat nog nie geïdentifiseer of afgeneem mag word nie weens die sensitiewe aard van die ondersoek, moet voortaan een keer per week by die Sydenham-polisiestasie aanmeld as deel van sy borgtogvoorwaardes.
Die man het in die landdroshof in Durban verskyn.
Maroela Media het vroeër berig die voorval het 21 Julie omstreeks 20:00 naby Colenso in die KwaZulu-Natalse Middelande plaasgevind. Die taxi was op pad van 'n begrafnis in Matimatolo in KwaZulu-Natal na Johannesburg toe onbekende mense uit die bosse langs die R74 te voorskyn gekom en op die taxi losgebrand het.
Volgens die nasionale polisie is 11 mense doodgeskiet en vier ander gewond. Een persoon het later in die hospitaal aan sy beserings beswyk. Twee insittendes van die taxi is nie beseer nie. Die slagoffers was almal lede van die Ivory Park-taxivereniging in Gauteng.
Die aanval is wyd veroordeel en polisieminister Bheki Cele het 'n spesiale taakspan saamgestel om spoedige inhegtenisnemings te verseker.
Die man staan tereg op een aanklag van die onwettige besit van 73 patrone vir 'n AK47-aanvalsgeweer.
Die taxi waarbinne die slagoffers doodgeskiet is. Foto: AP Photo.
Kommer oor diarree-uitbreking in Mpumalanga
Jong man weer in hof oor Stella-moorde
11 Moorde en 'n magtige R1 000 borg? Maar moenie rook in publiek nie (LOL)
R1000 borgtog vir 11 moorde! Klink na 'n winskoop vir moordenaars. Net in SA. As hulle hom kan "verbind" met 11 moorde behoort daar nie 'n manier te wees dat hy op borgtog kan uitkom nie. Wat is die kans dat hulle hom weer gaan sien? As dit ek was, was ek al lankal oor die grens.
R1000 borg vir 11 lewens en besit van aanvalsgeweer en ammunisie ? Hy is sekerlik nie wit nie , anders was die strate ,skole , hospitale , busse en ook die see aan die brand gesteek .
indien die veiligheidswag aangekeer is vir die aanval op die taxi (colenso area) waarby 11 mense dood is en 4 ander gewond is,
slaan dit my dronk dat hy op borgtog van r1000.00 vrygelaat is
nou is dit my beurt om te sê dat dit 'n rassistiese beslissing was,
almal wat hier lees ken die insidente waar wit mense tronk toe is vir "BAIE" minder
Die doodskis twee is borg geweier en die een kry borg ,maak die regters hul eie reels op soos hulle aangaan